Leigubílstjóri tilkynnti greiðslusvik og hótanir til lögreglu í nótt . Bílstjórinn hafði ekið karlmanni og konu í Árbæ . Þegar hann óskaði greiðslu brást parið ókvæða við . Maðurinn hótaði bílstjóranum með eggvopni áður en konan hótaði að stinga hann með sprautunál . Málið er í rannsókn hjá lögreglunni á höfuðborgarsvæðinu . Tilkynnt var um líkamsárás í miðbænum í nótt . Árásarþoli var með áverka á kviði og fluttur með sjúkrabifreið á Slysadeild . Árásaraðili var handtekinn og vistaður fyrir rannsókn máls í fangageymslu lögreglu . Lögreglunni barst tilkynning um þjófnað í fjölbýlishúsi í Vesturbænum í gærkvöldi . Fjögur reiðhjól voru tekin úr hjólageymslu sameignar . Talið er að þjófurinn hafi komist inn um opinn glugga . Töluvert var um ofurölvun í gær samkvæmt dagbók lögreglu . Þrír menn voru handteknir og vistaðir sökum ástands í fangageymslu lögreglu . Þá var bifreið stöðvuð í miðbænum í nótt . Ökumaðurinn er grunaður um ölvun við akstur og hafði ökuskírteini sitt ekki meðferðis . Tilkynnt var um umferðaróhapp á Heiðmerkurvegi í gær . Bifreið hafði ekið útaf og sat föst . Ökumaðurinn reyndist vera réttindalaus ung stúlka , hún aldrei öðlast ökuréttindi . Stúlkan hlaut engin meiðsl . Bifreiðin var losuð og færð í bifreiðastæði . Þá var tilkynnt um árekstur tveggja bíla á Dalvegi í gærkvöldi . Annar ökumaðurinn er aðeins 17 ára og er hann grunaður um akstur bifreiðar undir áhrifum fíkniefna . Faðir hans var viðstaddur sýnatöku á lögreglustöð .